**הנחיות למילוי טופס בקשה למעונות לזוגות ומשפחות**

**קרא בעיון לפני מילוי הטופס. הטופס מחייב הגשה בצירוף כל המסמכים הנדרשים. יש להכין מראש את כל המסמכים הרלוונטיים בקבצי – pdf בלבד**. במידה שתיעצר בעת המילוי עקב חוסר במסמך מסוים, תצטרך להתחיל מחדש. כל ניסוח בלשון זכר מיועד לסטודנטים ולסטודנטיות במידה שווה. טופס בקשה זה מיועד לזוגות בהם הסטודנט לומד בטכניון במסגרת לימודי הסמכה ורפואה בלבד, בהיקף מינימאלי של **10 נקודות אקדמיות** **לתואר בסמסטר.** הפסקת לימודים, חופשת לימודים או סיום לימודים, מבטלים לאלתר את זכות המגורים.

**לא ניתן להגיש במקביל בקשה למעונות בתואר ראשון ובקשה למעונות בתארים מתקדמים
עבור אותו סמסטר. בקשות כפולות ייפסלו אוטומטית.
מספר בקשות יישלחו באופן מדגמי לבדיקת אמינות הנתונים.**

לטופס יש לצרף את המסמכים הבאים:

**תוכניות מיוחדות:**

סטודנטים השייכים לתוכנית המצוינים, פסגות, ברקים, סילון, אלונים, גבישים, הזנק (זכאים באופן אוטומטי למעונות) – יחתמו על טופס ההצהרה לתוכניות מיוחדות (קיים באתר המעונות בלשונית "טפסים"), יסרקו ויעלו במקום הכנסת הורים. את הבקשה למעונות יש למלא בפורטל. עבור תקופת המגורים במהלך התואר השני, יש למלא את הבקשה במועדי הרישום של תארים מתקדמים.

**מצבים רפואיים:**

* **סטודנטים בעלי מוגבלות**, יצרפו אישור רשמי הכולל את אחוזי הנכות (משרד הביטחון/ביטוח לאומי/משרד העבודה והרווחה והשירותים הציבוריים). 50% נכות ומעלה – זכאות אוטומטית למעונות.

\* אם הנך נדרש להתאמות נגישות בשל היותך אדם עם מוגבלות, ניתן לפנות למשרד המעונות לא יאוחר מ- 14 יום מקבלת הודעת הזכאות על המעונות. ככל שהבקשה תוגש לאחר 14 יום, ההתאמה תסופק במידת האפשר.

* סטודנטים שמבקשים **התאמה לאור מצבם הרפואי** ימלאו:
* טופס בקשה לאבחנה (יש להוריד מאתר המעונות).
* ויתור על סודיות רפואית (יש להוריד מאתר המעונות).
* מסמכים רפואיים רלבנטיים (בפורמט PDF בלבד).

**וישלחו את הטפסים למייל** **med\_requests@technion.ac.il**

הערות:

* ללא מסמכים לא ניתן יהיה לתת חוות דעת.
* המידע יועבר לרופא הטכניון ותשובה תשלח במייל מהמשרד.
* החלטת רופא הטכניון הינה סופית וקובעת.

**הצהרת זוגיות:**

זוגות נשואים:

* תעודת נישואין, כולל נישואים אזרחיים או תעודת זוגיות מארגון "משפחה חדשה".
* למתחתנים אחרי מילוי הטופס, יצרפו הצהרה חתומה על מועד החתונה. קבלת המפתח מותנית בהצגת תעודה.

זוגות לא נשואים:

* הסכם ממון. הסכם זה יש להחתים בפני נוטריון/בית דין לענייני משפחה/בית משפט + דף ההסבר חתום.

או:

* הצהרה המעידה על קיום משק בית משותף ("הסכם שיתוף"). את הסכם השיתוף יש להוריד מאתר המעונות ולהחתים עו"ד.

**פרטי הסטודנט ובן/בת זוג:**

**סטודנטים שבני/בנות זוגם לומדים לימודים גבוהים במוסד אקדמי מוכר בארץ**, יצרפו אישור עדכני מהמוסד שבו הם לומדים.

מכללות שאינן מוכרות לתואר – יש לצרף בנוסף גם אישור על גובה שכר הלימוד.

**הכנסת הסטודנט ובן/בת זוג:**

במידה שעבדתם במהלך שנת 2023 - יש לצרף תלוש שכר אחרון משנה זו, או טופס 106 ובנוסף:

* אישור תשלומים שנתי ל- 2023 מביטוח לאומי.
* אישור תקופות ביטוח ומעסיקים (אישור תקופת עבודה) עדכני מביטוח לאומי.
* במידה שעבדתם במספר מקומות במהלך שנת 2023 – צרפו את תלוש השכר האחרון מכל מקום שבו עבדתם.
* במידה שלא עבדת במהלך שנת 2023 – יש לצרף אישור תקופות ביטוח ומעסיקים (אישור תקופת עבודה) לשנת 2023 מביטוח לאומי.
* במידה שקיימת הכנסה נוספת משכר דירה, פיצויים, עבודות נוספות, או מקור הכנסה אחר, יש להסביר ולצרף אישורים.

**למשפחות בלבד (זוגות עם ילדים)**

אישורי ילדים:

* **ספח תעודת זהות** שבו רשומים הילדים.
* **נשים בהריון** תצרפנה אישור מהרופא המטפל על מועד הלידה המשוער.
* **אישור על תשלום למעון**, גן ילדים, מטפלת של הילדים.

**שירות בצבא, שירות לאומי, שירות אזרחי, התנדבות לצבא ושירות מילואים:**

* **סטודנטים ששירתו בצבא או בשירות לאומי/אזרחי** **או התנדבו לצבא** – יצרפו אישור.
* סטודנטים אשר **שירתו במילואים או בשירות לאומי** אחר החל מ 1.1.2023- 6.10.2023 ימלאו את הטופס בקישור הבא:

<https://forms.office.com/r/CemSbmWRS3>

**\*** אין צורך לשלוח אישור מילואים מתאריך 7.10.2023 ואילך (מופיע במערכת הטכניון).

* **סטודנטים בעלי תעודת לוחם (כולל לוחם אש),** יצרפו צילום של התעודה (תעודת זהב).
* **סטודנטים בעלי תעודת תומך לחימה**, יצרפו צילום של התעודה (תעודת כסף).

**אחר:**

**סטודנט שלומד לתואר נוסף / כפול או שינה פקולטה**, ובשל כך יעבור את מכסת הסמסטרים המאושרת למגורים במעונות יצרף אישור מלימודי הסמכה ויקליד בטופס הבקשה את מספר הנקודות שנותרו לסיום התואר.

**חברי נבחרות ספורט המשחקים בליגה** - יגישו אישור עדכני לשנה הנוכחית ממזכירות הספורט.

|  |
| --- |
| ***תשובות לבקשת המעונות – תשלחנה בדואר האלקטרוני.באחריות הסטודנט לעקוב אחר כל ההודעות הנשלחות ממשרד המעונות. ניתן לעקוב אחר מצב הבקשה בפורטל, בלשונית קמפוס, הבקשות שלי.*** |

**שימו לב:**

* **לא ניתן לגור במעונות יותר מסמסטר אחד מעבר לזמן הפורמאלי של מסלול הלימודים.**